
MELLOM


NN
Adresse
Org.nr./F.nr

(heretter «Grunneier»)


og

NN
Adresse
Org.nr.

(heretter «Utbygger»)

om

opsjon på kjøp av fast eiendom






Dette dokument er utarbeidet for Vestlandshus AS sine forhandlere. Det er et standardisert og overordnet utgangspunkt for den situasjon dokumentet omhandler, men det er ingen uttømmende regulering av alle rettslige spørsmål som kan forekomme. Skatte- og avgiftsmessige spørsmål er ikke beskrevet. Dokumentet må derfor brukes kritisk og tilpasses den konkrete situasjon. SANDS advokatfirma DA har intet ansvar for innholdet i dokumentet, med mindre den konkrete disposisjonen (som dokumentet benyttes i forbindelse med) kvalitetssikres av SANDS Advokatfirma DA. Det anbefales derfor at bruken av dokumentet kvalitetssikres hos SANDS Advokatfirma DA for hvert tilfelle.

Mellom Grunneier og Utbygger er det i dag inngått følgende opsjonsavtale vedrørende Utbyggers mulige kjøp av gnr. [x] bnr. [x] adr. [x] («Eiendommen») i [x] kommune:

1.	EIENDOMMEN

1.1 Grunneier er reell eier og hjemmelshaver til Eiendommen og ønsker å avhende denne til Utbygger for utbygging.

1.2	Utbygger driver med utvikling av boligprosjekter og har ønske om å kjøpe Eiendommen for utvikling, salg og utbygging av et større kombinert boligprosjekt, under forutsetning av at vilkårene i nærværende opsjonsavtale er til stede. 


2.	UTBYGGERS RETTIGHETER OG PLIKTER

2.1 	Utbygger skal iht. nærværende avtale ha eksklusiv rett (opsjon) til å kjøpe Eiendommen i en periode (Opsjonsperioden) som løper i 5 - fem - år fra undertegning av denne avtalen. Opsjonsperioden forlenges med den tid som medgår til offentlig saksbehandling iht. plan- og bygningsloven, forutsatt at Utbygger og Grunneier har arbeidet med alminnelig god fremdrift.

2.2	Utbygger skal utøve sin opsjonsrett ved å sende skriftlig varsel til Grunneier innen utløpet av Opsjonsperioden om at opsjonen gjøres gjeldende.

2.3	Dersom Utbygger ikke tiltrer sin opsjon etter denne avtalen skal Grunneier vederlagsfritt ha rett til å ha tilgang til og benytte prosjektmateriell som Utbygger har utarbeidet for Eiendommen.


3.	GRUNNEIERS RETTIGHETER OG PLIKTER

3.1	Grunneier skal under Opsjonsperioden medvirke til at Utbygger kan få prosjektert og utviklet et boligprosjekt på Eiendommen.

3.2	Grunneier forplikter seg til i Opsjonsperioden, ikke å selge Eiendommen til andre eller etablere rettigheter eller forpliktelser på Eiendommen, som kan begrense Eiendommens potensielle utnyttelse eller Utbyggers rettigheter etter denne avtale, eller til å gjøre begrensninger eller avtale opphør/endring av Utbyggers rettigheter uten Utbyggers forutgående samtykke.

3.3 Grunneier gir ved inngåelsen av nærværende avtale Utbygger nødvendige fullmakter til å disponere over Eiendommen overfor offentlige myndigheter og private i tilknytning til arbeid med prosjektering av boligprosjektet, herunder regulering, søknad om rammetillatelse m.v. frem til Utbygger har kjøpt Eiendommen og overskjøting har funnet sted. Utviklingsarbeidene skjer for Utbyggers egen regning og risiko, og kan ikke kreves refundert annet enn ved Grunneiers mislighold av avtalen.

3.4 Ved inngåelsen av Opsjonsavtalen skal Grunneier signere en panterett med urådighetserklæring til fordel for Utbygger som skal tinglyses på Eiendommen, stor kr ….. Panteretten skal tjene som sikkerhet for de investeringer Utbygger gjør i Eiendommen, ref. pkt. 3.3 ovenfor. Denne panteretten skal avlyses om ikke Utbygger tiltrer opsjonen, eller om Opsjonsavtalen faller bort.		
						 
                  
4.	VEDERLAG

4.1	Ved kjøp av Eiendommen skal Utbygger betale til Grunneier følgende vederlag (Salgsvederlaget): 

· NOK [         ] pr m2 salgbart bruksareal (BRAS) til bolig (summen av den enkelte boenhets bruksareal BRA, eks fellesdeler, boder etc utenfor boenheten)

Realisering av prosjektet er antatt å kunne gi ca. [    ] m2 til boligformål. Dette er kun et estimat. Den endelige beregningen av BRAS og Salgsvederlaget skal skje i forbindelse med Utbyggers kjøp av Eiendommen, etter at de endelige planene for utbygging foreligger.

4.2 Salgsvederlaget forfaller til betaling ved overtakelse av Eiendommen.

4.3 Overtakelse skal gjennomføres senest 90 dager etter endelig rammetillatelse for Eiendommen foreligger. 

4.4 Omkostninger til dokumentavgift, tinglysningsgebyr og evt. konsesjonsgebyr i tilknytning til overtakelse av Eiendommen skal dekkes av Utbygger.

4.5 Oppgjør mellom partene foretas av advokat med sikkerhetsstillelse i Finanstilsynet.


5. UTØVELSE AV OPSJON

5.1 Dersom Utbygger gjør opsjonen gjeldende i henhold til punkt 2.1 ovenfor, skal Partene anses for å ha inngått en forpliktende avtale om kjøp, med overtakelse senest 30 dager etter endelig rammetillatelse for Eiendommen foreligger. Fra overtakelsestidspunktet står Eiendommen for Utbyggers regning og risiko.

5.2 Ved tiltredelsen av opsjonen skal Eiendommen overdras til Utbygger, eller den/de Utbygger utpeker, fri for pengeheftelser av enhver art samtidig som Grunneier mottar Salgsvederlaget i henhold til punkt 4.1.

5.3 Grunneier er ansvarlig for at Eiendommen overskjøtes til Utbygger, fri for andre heftelser og servitutter av betydning for realisering av Utbyggers prosjekt på Eiendommen utover det som fremgår av vedlagte grunnboksutskrifter.

5.4 I forbindelse med oppgjøret skal Partene i fellesskap oppnevne en utenforstående oppgjørsansvarlig som skal forestå oppgjøret og ivareta Partenes interesser i tilknytting til dette. 


6. ØVRIG

6.1 Nærværende avtale skal tinglyses på Eiendommen. Grunneier kan kreve at Utbygger sletter tinglyst avtale dersom opsjonen ikke tiltres av Utbygger innen utløpet av Opsjonsperioden eller avtalen opphører.

6.2 Eiendommen overdras «som den er» (as is) til Utbygger. Mangler kan bare gjøres gjeldende dersom det er gitt mangelfulle eller uriktige opplysninger om eiendommen, eller eiendommen er i vesentlig dårligere stand enn det kjøper kunne regne med, jf. avhendingsloven § 3-9.

6.3 Grunneier kjenner ikke til at det foreligger forurensning i grunnen på Eiendommen, eller at det eksisterer andre forhold som har betydning for utnyttelsen av Eiendommen. Dersom det oppdages slike forhold på Eiendommen, og dette ikke har sammenheng med Utbyggers bruk eller disponering av Eiendommen, skal Grunneier være ansvarlig for kostnadene ved å utbedre forholdene. 

6.4 Grunneier garanterer av at det ikke forefinnes odelsrett, forkjøpsrett eller tilsvarende som hindrer Utbyggers kjøp og forutsatte utnyttelse av Eiendommen.

6.5 Utbyggers rettigheter og forpliktelser etter denne avtalen kan overdras til andre.




7.	TVIST

Enhver uenighet om forståelse eller gjennomføring av nærværende avtale skal avgjøres ved de alminnelige domstoler.

Nærværende avtale er utferdiget i 3 – tre – eksemplarer, hvorav partene har hvert sitt eksemplar.



Oslo, 





For Grunneier					For Utbygger 



___________________________			___________________________

